A régi múlt idő...
Feledjük-é a régi jót
S ne emlegessük őt!
Feledjük-é a régi jót,
A régi múlt időt?
            A múlt időre, kedvesem,
            A régi múlt időre,
            Emeljünk vidám poharat
            A régi múlt időre!

Együtt bolyongtunk a mezőn,
Virágait szedők;
De terhes utunk is vala...
Elmultak az idők!

Együtt locsolt ránk a patak,
Az estig hűsitő;
Majd egy tenger nyomult közénk...
Rég elmúlt az idő!

Itt a kezem, adsza te is,
Együtt álljunk elő...
Egy koczczantást megérdemel
A régi múlt idő.

Te sem riadsz meg, én sem ám,
A telt kancsó előtt,
Vidám pohárral éltessük
A régi múlt időt.
            A mult időre, kedvesem,
            A régi múlt időre,
            Emeljünk vidám poharat,
            A régi múlt időre!
Versek

en:Auld Lang Syne (Burns original)
de:Gute alte Zeit
ja:蛍の光
sv:För fordna glada dar
th:Auld Lang Syne